《送道者归闽省亲》
元代·倪道原

采药求仙碧海东，客行重入故乡中。铜盘露滴三秋月，玉杵霜飞五夜风。

榕叶尽从来后老，桃花只是去时红。南真奕世多仙气，衡岳峰头几岁逢。

作者简介：安仁人，字太初。以明经就试，不第。工诗文，好游览山川，所至吟咏弗辍。后没于都下，朝廷贵重而葬之，题曰江南吟士之墓。有《太初集》。